ઈંગ્લેન્ડની યુનિવર્સિટી ઓફ કેમ્બ્રિજના નિષ્ણાતોનું કહેવું છે કે બાળક નાનું હોય ત્યારે આંખમાં આંખ પરોવીને વાત કરવાથી તેના મગજના ચોક્કસ ભાગોમાં એક્ટિવિટીનું પ્રમાણ વધે છે. એનાથી હાર્ટ રેટ અને લાગણીઓ સાથે સંકળાયેલો ભાગ એક્ટિવેટ થાય છે. મગજમાંના ચેતાતંતુઓની ગતિવિધિઓ ઝડપી બને છે અને માહિતીની ટ્રાન્સફર ઝડપથી થાય છે. બાળક બોલતાં શીખે એ પહેલાંથી જ તેની સાથે આ પ્રકારે વાતચીત કરવાથી તેની ભાષા અને સંવાદ કરવાની ક્ષમતા સારી થાય છે.